label_title: Napoleons felttog i Russland 1812
label_desc: Napoleons felttog i Russland, kjent i Russland som Fedrelandskrigen av året 1812, og i Frankrike som Det russiske felttoget, var en franskledet invasjon i 1812 hvor den franske keiser Napoleon Bonaparte marsjerte med rundt 600 000 soldater inn i Russland. Napoleon inntok Moskva, men han hadde ikke regnet med den harde motstanden og den kalde russiske vinteren. Byen ble satt fyr på, og av redsel for å bli isolert førte Napoleon sine tropper tilbake samme vei de var kommet. Tilbaketoget ble en katastrofe for Napoleons hær. Soldatene hadde lite mat, noe som førte til at mange (ca. 400 000) ble tatt til fange eller døde i kamp, av sult eller kulde. Det totale tapet anslås å være på rundt 530 000 om man regner med hele invasjonen.